Oficiālais Vēstnesis L 183 , 11/07/1997 Lpp. 0038 - 0039



Komisijas Lēmums (1997. gada 25. jūnijs), ar ko paredz īpašus nosacījumus, kas reglamentē tādu dzīvu gliemeņu, adatādaiņu, tunikātu un jūras gliemežu importu, kuru izcelsme ir Austrālijā (Dokuments attiecas uz EEZ) (97/427/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/492/EEK, ar ko nosaka dzīvnieku veselības prasības attiecībā uz dzīvu gliemeņu ražošanu un laišanu tirgū [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 9. pantu, tā kā Austrālijas likumdošana paredz, ka Austrālijas Karantīnas pārbaudes dienesta Primārās rūpniecības un enerģijas departaments (AQIS) ir atbildīgs par dzīvu gliemeņu, adatādaiņu, tunikātu un jūras gliemežu veterināro ekspertīzi un par ražošanas higiēnas un sanitāro apstākļu uzraudzību; tā kā augstākminētā likumdošana pilnvaro AQIS atļaut vai aizliegt dzīvu gliemeņu, adatādaiņu, tunikātu un jūras gliemežu ievākšanu no dažām zonām; tā kā AQIS un tās laboratorijas spēj efektīvi novērtēt Austrālijā spēkā esošo likumu piemērošanu; tā kā Austrālijas kompetentās iestādes ir uzņēmušās regulāri un ātri paziņot Komisijai datus par toksīnus saturoša planktona klātbūtni ievākšanas zonās; tā kā Austrālijas kompetentās iestādes ir sniegušas oficiālus apstiprinājumus par atbilstību Direktīvas 91/492/EEK pielikuma V nodaļā paredzētajiem noteikumiem un prasībām, kas līdzvērtīgas šajā direktīvā minētajām prasībām par produkcijas klasifikāciju un izplatīšanas zonām, sūtījumu apstiprināšanu un attīrīšanas centriem, un sabiedrības veselības aizsardzību un ražošanas uzraudzību; tā kā, jo īpaši Kopienai jāziņo par jebkādām iespējamām izmaiņām ievākšanas zonās; tā kā Austrālija ir piemērota iekļaušanai to trešo valstu sarakstā, kuras ievēro nosacījumus, kas paredzēti Direktīvas 91/492/EEK 9. panta 3.a) punktā; tā kā Austrālija vēlas eksportēt uz Kopienu saldētas un pārstrādātas gliemenes, adatādaiņus, tunikātus un jūras gliemežus; tā kā šim nolūkam, saskaņā ar Direktīvas 91/492/EEK 9. panta 3.b) punkta ii) apakšpunktu, jānosaka ražošanas apgabali, no kuriem var ievākt gliemenes, adatādaiņus, tunikātus un jūras gliemežus eksportam uz Kopienu; tā kā ir piemērojami īpaši importa nosacījumi, neierobežojot lēmumus, kas pieņemti saskaņā ar Padomes 1991. gada 28. janvāra Direktīvu 91/67/EEK par dzīvnieku veselības prasībām, kas reglamentē akvakultūras dzīvnieku un produktu laišanu tirgū [2], kurā jaunākie grozījumi izdarīti ar Direktīvu 95/22/EEK [3]; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Austrālijas Karantīnas pārbaudes dienesta Primārās rūpniecības un enerģijas departaments (AQIS) ir kompetentā Austrālijas iestāde, kas nosaka un apliecina dzīvu gliemeņu, adatādaiņu, tunikātu un jūras gliemežu atbilstību Direktīvas 91/493/EEK prasībām. 2. pants Dzīvām gliemenēm, adatādaiņiem, tunikātiem un jūras gliemežiem, kuru izcelsme ir Austrālijā un, kas paredzēti lietošanai pārtikā, jābūt no apstiprinātiem ražošanas apgabaliem, kuri iekļauti sarakstā šā lēmuma pielikumā. 3. pants Šis lēmums ir adresēts dalībvalstīm. Briselē, 1997. gada 25. jūnijā Komisijas vārdā — Komisijas loceklis Franz Fischler [1] OV L 268, 24.9.1991., 1. lpp. [2] OV L 46, 19.2.1991., 1. lpp. [3] OV L 243, 11.10.1995., 1. lpp. -------------------------------------------------- PIELIKUMS Ražošanas apgabali, saskaņā ar Direktīvas 91/492/EEK I pielikuma 1. punkta a) apakšpunkta noteikumiem ĢEOGRĀFISKĀS ROBEŽAS Tasmānija | Bigbay Duck Bay Port Sorell Moulting Bay Great Swanport Little Swanport Blackman Bay Dunalley Bay | EagleHawk Bay Garfish Bay/Dart Island Little Norfolk Bay Pittwater Pipeclay Lagoon Birchs Bay Fleurty's Point Long Bay Reef | Great Bay Simpsons Bay Little Taylors/Satellite Deep Bay Chale Bay Port Esperance Hastings Bay Recherche Bay | Garden Bay Huon River Gardners Bay Flinders Bay Ansons Bay Apollo/Roberts/Sykes Norfolk | Kvīnslenda | Moreton Island | North Stradbroke Island | Mud Island | | Viktorija | Beaumaris Flinders | Dromana | Clifton Springs | Pt Arlington (Grassy Point) | Rietumaustrālija | Cockburn Sound (Kwinana Grain Terminal) | Oyster Harbour | | | Dienvidaustrālija | Denial Bay Franklin Harbour | Smoky Bay Nepean Bay | Streaky Bay | Coffin Bay | --------------------------------------------------